text: 
  I en alder af bare 27 år debuterede den unge cand. jur. Helle 
  Stangerup i 1967 med et brag af en krimi, " Gravskrift for rødhætte 
  ". Året efter gentog hun succes'en med " Gule handsker ", og i 1969
   udgav hun en rigtig gyser, " Spejldans ". Denne roman er nu blevet
   den første Helle Stangerup-udgivelse på forfatterens nye forlag 
  Lindhardt &amp; Ringhof, og forlaget søger at tiltrække læserne ved at
   udgive bogen i stift bind  -  en såkaldt hardback. Trods sine 23 
  år på bagen er " Spejldans " stadig en fascinerende og på mange 
  måder rystende læseoplevelse. Vi er i koldkrigens Vestberlin, hvor en 
  ung dansk pige tilbringer en ferie i en lille lejlighed. En dag 
  ligger der en buket med 11 langstilkede roser uden for hoveddøren med
   følgende kryptiske og makabre besked: Mylady. We are children, we 
  are dead, we are eleven dead children, but we never forget. And some
   day we shall have our revenge. Pludselig befinder hun sig i kamp 
  mod ukendte magter. Uden at ane hvorfor, er hun i livsfare.
  
  
  
  